AU $69,000	negotiable Need Finance?
AU $69,000	negotiable Need Finance?	Need Insurance?
Description: Sea Ray 300 Sundancer Encumbrance Check? JOBO 29 SSO61SO - Jobo a eketsa a isa polelo ya bohlale - Bible Search
JOBO 28 JOBO 30
Jobo a ipuella a nnotshi bakeng sa mafumo a hae a pele, le sa mahlomola a hae a jwale, le sa kamoo a se nang molato kateng.
1Jobo a eketsa a isa polelo ya bohlale ya hae, a re: 2Hola nka boela ka bona kgwedi tse jwaloka tsa mohla monene, le ditshiu tsa mohla Modimo o neng o mpoloka! 3Mehleng eo, lebone la wona le ne le kganyetsa hlooho ya ka; ka lesedi la wona ke ne ke tseba ho tsamaya hara lefifi. 4Hola nka boela ka ba jwaloka matsatsing a nala ya ka, ha Modimo o ne o dula tenteng ya ka jwaloka motswalle; 5ha Ya matla wohle a ne a na le nna, mme bana ba ka ba nteetse hare; 6ha maoto a ka a ne a hlatsweha lebeseng, mme lefika le ne le ntswela melatswana ya ole.
7Enere ha ke tswela kgorong ya motse, ke ne ke bea setulo sa ka lebaleng la yona; 8ha ke atamela, ba batjha ba ne ba ntshuthela, ba hodileng ba ne ba raoha, ba ema; 9mahosana a ne a lesa ho bua, a bea matsoho melomong ya wona; 10lentswe la baeletsi le ne le kgutsa, leleme la bona le ne le kgomarela mahalapa a bona; 11tsebe e neng e nkutlwa, e ne e re ke lehlohonolo; leihlo le neng le mpona, le ne le nthorisa. 12Ke hobane ke ne ke lwela mosenyehi, ha a kopa thuso, le kgutsana e hlokileng mothusi; 13ke ne ke hlohonolofatswa ke ya neng a le lekgatheng la ho timela, ka kenya thabo pelong ya mosadi wa mohlolohadi; 14ke ne ke ikapesa ka ho loka, mme ho ne ho nkwahela; toka e ne e le kobo ya ka le moqhaka wa ka; 15ke ne ke le mahlo a sefofu; maoto a sehlotsa e ne e le nna; 16ke ne ke le ntata mofutsana, ke ne ke botsisisa taba ya motho leha ke sa mo tsebe; 17ke ne ke roba meno a ya bolotsana, ke ne ke hlwibila thusolelo menong a hae. 18Ke ne ke lekanya, ke re: Ke tla shwa ditaong tsa ka, ke tla atisa matsatsi a ka jwaloka lehlabathe; 19motso wa ka o tla namela pela metsi, phoka e hlole bosiu makaleng a ka; 20kganya ya ka e tla ntjhafala kamehla, seqha sa ka se matlafale letsohong la ka.
21Ba ne ba sekeha tsebe ho nna, ba lebeletse, ba ne ba kgutsa ha ke eletsa. 22Ho ne ho se e mong ya fetolang taba tsa ka ha ke se ke buile, ha ditaba tsa ka di rothotha hodima bona; 23ba ntebella jwalokaha ho lebellwa pula, ba ahlamisa melomo ya bona jwaloka hola ba amohela pula ya lehwetla. 24Ke ne ke ba tsheha, ha ba tsieleha, ba se ke ba tseba ho tlosa ho ela sefahlehong sa ka. 25Ka ba kgethela tsela, ka dula sehloohong, ka ba jwaloka morena hara bongata, le jwaloka ya tshedisang ba llang.